Queensboro Bridge

Queensboro Bridge on East River -vesiväylän ylittävä teräksinen ulokepalkkisilta New Yorkin kaupungissa Yhdysvalloissa. Silta yhdistää Manhattanin Upper East Siden ja Queensin Long Island Cityn kaupunginosat ylittäen samalla Roosevelt Islandin. Sillan suunnitteli siltainsinööri Gustav Lindenthal apunaan arkkitehti Henry Hornbostel, jonka käsialaa on sillan koristeellinen ulkoasu. Kaksikantisen sillan yläosa oli alun perin raideliikenteelle varattu, mutta nykyisin molemmat kannet on tieliikenteen käytössä. Yläkannella on neljä ja alakannella kuusi tiekaistaa. Queensboro Bridge tunnetaan myös nimillä 59th Street Bridge ja Blackwell's Island Bridge (Roosevelt Island oli sillan valmistumisen aikaan nimeltään Blackwell's Island). Lähteet Aiheesta muualla Kuvia tai muita tiedostoja aiheesta Queensboro Bridge Wikimedia Commonsissa